ഡാമില് കാണാതായവരുടെ തിരച്ചിലിന് സാദ്ധ്യമായതെല്ലാം ചെയ്യും : മന്ത്രി റോഷി ഇടുക്കി: കുളമാവ് ഡാമില് മീന് പിടിക്കാന് പോയി കാണാതായവര്ക്കായുള്ള തിരച്ചിലിന് സര്ക്കാരിന്റെ ഭാഗത്ത് നിന്ന് ചെയ്യാന് സാധിക്കുന്ന എല്ലാ നടപടികളും ചെയ്യുമെന്ന് ജലവിഭവ മന്ത്രി റോഷി അഗസ്റ്റിന്. മന്ത്രിയോടൊപ്പം ജില്ലാ പഞ്ചായത്ത് പ്രസിഡന്റ് ജിജി കെ ഫിലിപ്പ്, ജില്ലാ കളക്ടര് ഷീബ ജോര്ജ്, എഡിഎം ഷൈജു പി ജേക്കബ്, അറക്കുളം പഞ്ചായത്ത് പ്രസിഡന്റ് വിനോദ് കെ എസ്, പഞ്ചായത്ത് അംഗം അംഗം കെ എല് ജോസഫ് തുടങ്ങിയവരും ഉണ്ടായിരുന്നു.കുടുംബത്തിന്റെ ആശ്രയമായ ബിജു, ബിനു എന്നിവരെ കാണാതായതോടെ വീട്ടുകാരുടെ ആശങ്ക തിരച്ചില് ടീമിനോട് ഒപ്പമുള്ള നാട്ടുകാര് മന്ത്രിയോട് പങ്കുവെച്ചു. കുട്ടികളുടെ വിദ്യാഭ്യാസമടക്കമുള്ള കാര്യങ്ങളില് ആവശ്യമായ നടപടികള് സ്വീകരിക്കുമെന്ന് മന്ത്രി ഉറപ്പ് നല്കി. തിരച്ചില് ഇന്നും തുടരും കുളമാവ് ഡാമില് മീന് പിടിക്കാന് പോയി കാണാതായവര്ക്കുള്ള തിരച്ചില് തിങ്കളാഴ്ച്ചയും തുടരുമെന്ന് അധികൃതര് പറഞ്ഞു. നാല് ഡിങ്കികളിലായി തൊടുപുഴ, മൂവാറ്റുപുഴ അഗ്നി രക്ഷാ സേനകളുടെ 11 അംഗ ഡൈവിംഗ് വിദഗ്ദ്ധരടങ്ങുന്ന രണ്ട് സംഘം സ്കൂബാ ടീമും ദുരന്ത നിവാരണ സേനയുടെ രണ്ട് ടീമും ഇന്നലെയും ഡാമില് തിരച്ചില് നടത്തി.